Познаньскі політэхнічны ўніверсітэт

Познаньскі політэхнічны ўніверсітэт () — польская дзяржаўная вышэйшая навучальная ўстанова тэхнічнага профілю са статусам універсітэта, якая знаходзіцца ў Познані.

 Агульная характарыстыка 
Самы вялікі ўніверсітэцкі кампус размешчаны па абодва бакі вуліцы Пятрова на тэрыторыі мясцовасці Рата. Сядзіба ўніверсітэта (рэктарат) знаходзіцца ў гістарычным будынку ў раёне Вільда. Датай стварэння ўніверсітэта лічыцца 1919 год, аднак статус вышэйшай тэхнічнай школы політэхнічнага характару прысвоіў яму Савет Міністраў ПНР толькі ў 1955 годзе.

Універсітэт уваходзіць у топ-10 лепшых політэхнічных ВНУ Польшчы. У 2020 годзе рэйтынг перспектыў класіфікаваў універсітэт як лепшы ў Польшчы для кірунка лагістыка, другім для кірунка аўтаматыка і робататэхніка і трэцім для кірункаў: інфарматыка, хімічная інжынерыя і інжынерыя вытворчасці. Усе кірункі навучання, якія рэалізуюцца ў вучэльне, уваходзяць у дзясятку лепшых у Польшчы. Універсітэт таксама быў класіфікаваны як лепшы ў Польшчы і 314-м у свеце па інфарматыцы і электроніцы.

 Факультэты 
 Архітэктуры
 Аўтаматыкі, рабататэхнікі і электратэхнікі
 Інфарматыкі і тэлекамунікацый
 Інжынерыі шляхоў зносін і транспарту
 Інжынерыі матэрыялаў і тэхнічнай фізікі
 Механічнай інжынерыі
 Інжынерыі навакольнага асяроддзя і энергетыкі
 Інжынерыі ўпраўлення
 Хімічнай тэхналогіі

 Спасылкі 

 Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Познань
Катэгорыя:1919 год у Польшчы
Катэгорыя:Універсітэты Польшчы